pay it forward | © My Klaskamer - idees en gedagtes uit 'n juffrou se pen
April 18, 2017	Juffer	afrikaans	help, hulp, medemens, pay it forward	2 Kommentaar	Pay-it-Forward Dag fokus op medemenslikheid, behulpsaamheid, waardering en onbaatsugtigheid. Wat kan jy in jou alledaagse omgang met mense doen om hierdie eienskappe uit te leef?
Lees vir ‘n maat of lees boeke vir die inwoners van plaaslike tehuise.
Loop om die blok om rommel op te tel (in groepe).
Help plaaslike organisasies, bv.
die dierebeskermingsvereniging (speel met die diere, versorg…)
tehuise vir bejaardes
Hou die deur oop vir ‘n maat of kuiergas en groet vriendelik.
Help iemand wat swaar dra.
Gooi ietsie ekstra in kollekte blikkies.
Help die werkers by die skool.
Maak ‘n koppie tee, koffie of ystee op ‘n onverwagse tyd vir die personeel. Wat van ‘n koekie of ‘n stukkie beskuit daarby?
Sê vir mense (groot en klein) wat jy van hulle waardeer. Dit beteken baie.
Knap die speeltoerusting/-park buite op.
Nooi beskikbare ouers en grootouers om by die skool te kom help (met bv. leesgroepies, wiskunde, breilesse, vaardigheidslessies, ens.).
Dink gerus aan nog ‘n paar idees 😉
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	Hulp / Pay it Forward
April 13, 2016	Juffer	afrikaans	help, hulp, pay it forward	2 Kommentaar	Vanjaar vier ons Pay it Forward dag op die 28ste April. Is daar iemand in jou gemeenskap wat kan baatvind by ‘n klein of groot gebaar? Help iemand as ‘n klas, ‘n gesin of doen dit selfs anoniem. Dit hoef nie finansiële implikasies te hê en deur bv. papiere op te tel, onkruid uit te trek, ‘n boodskappie te skryf, gaan jy beslis iemand anders se dag opkikker.
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	Hulp
April 24, 2013	Juffer	afrikaans	help, hulp, pay it forward, skool	Lewer kommentaar	25 April is Pay it Forward Day. Hoe kan jy in, by of naby die skool help?
Help die biblioteekjuffrou om stukkende boeke te herstel.
Help om handboeke met plastiek oor te trek.
Skenk meerjarige plante – Wat van steggies of kruie?
Verf speelblokke (springblokke) op die speelgrond.
Begin ‘n herwinningsprogram by die skool. Dit kan ‘n fondsinsamelingsprojek word.
Bied ‘n leesuur na skool aan. (Lees oulike boeke voor as outjies vir geleenthede moet wag.)
Skenk ou skoolklere aan die klerebank.
Skenk ou kinderklere aan die klerebank – vir noodgevalle.
Skenk ou sambrele, reënbaadjies of -jasse – vir noodgevalle.
Help by die skolierpatrollie.
Vergesel kinders smiddae na die naaste biblioteek (as daar een naby is).
Maak beurte om kinders by sportgeleenthede te besorg.
Wat doen julle om die skoolgemeenskap te ondersteun?